Okwetonda kulungi eri abagaalanaAbagaalana 11th, October 2016 , 392 Abasomye
Abantu bangi bwebabeera mu mukwano akantu katono nnyo kabawula. Oluvannyuma lw'ekigambo "Nkwagala," ebigambo "nsaba kunsonyiwa" by'amugaso eri abagalana okukozesebwa olubeerela eri abo abagalana era nga birina okukwatibwa n'obuvunanyizibwa.Omuntu bwagamba munne nti nsaba nkunsonyiwa by'enkunyiiziza gw'akigambye awulira bulungi era amannya nti munne afaayo ku ng'eri gyawuliramu.
Jemimah Nandutu, nga mukyala musuubuzi e Kibuye agamba "Nze omwagalwa wangi kyankola kyonna musonyiwa singa abeera asabye ekisonyiwo ate nga akitegeeza .Owange akikola N'olumu yetonda nga n'ekyakoze sisubira nti kinene nnyo,naye mannya nti afaayo gyendi."
Abantu abamu balowooza nti okugamba omuntu yenna nti nsaba ku nsonyiwa kw'ekyo kyebaba bakoze kibeera kigenda kussa engeri abantu abo gy'ebabeera bawuliramu gy'ebali era kino kisingira ddala mu baami. Abasajja abamu balowooza okugamba abakazi nti nsaba ku nsonyiwa kibeera kibanafuya era abakazi babeera bagenda kubayisamu amaaso.
Kato Ahmed,omuvuzi wa motoka za buyonjo okumpi nekizimbe kya Platinum House mu Kampala agamba "tewali ngeri gyenyinza kugambamu mukazi ku nsonyiwa. Kw'olw'omukazi lw'alibeera nga yakulira amaka sisobola."
Endowooza ye y' n'emu n'eya Richard Maale nga muvuzi boda boda ku siteegi y'e Kasubi mu Kampala ."Nsaba kunsonyiwa kabonero k'abunafu. Buli lwogamba nsaba kunsonyiwa weleetera bizibu eri mukazi wo .Ajja ku mannya oli mwangu era asobola okukola kyonna ky'ayagala."
Omusumba Tom Lutalo owa Redeemed Church e Banda agamba "nti tekikunafuya okugamba nti mukyala wo nti osaba ku sonyiwa .Okusaba omwagalwa wo kitegeeza nti ofaayo gyali era ky'omukoze tokigenderedde bw'ekibeera kimuyisiza bubi, kano kabonero akategeeza nti omwagala."
Omwami n'omukyala ekigambo nsonyiwa bakitwala mu ng'eri zanjawulo. Naye era waliwo abasajja abamannyi nti ekigambo nsonyiwa kirungi gyebali n'eri abagalwa baabwe . Ku ludda luli abakyala bakiririza mu kigambo nsonyiwa.Bakiriza nti y'engeri gy'obeera oyinza okulagamu omwagalwa wo nti omufaako era tebababuusabuusa .Naye era waliyo abakyala batono abalowooza nti ekigambo nsonyiwa ky'abunafu .
Okusaba n'obutasaba kisonyiwo kisobola okwonoona omukwano.Bwonyiiza omwagalwa wo buli kiseera ate nga tolina mutima gusaba kisonyiwo, omwagalwa wo yali kusulawo n'afuna eyetonda singa abeera amulumiza.
Oba yandi kuleka nagenda abeere yekka kuba okumulumya kintu kirala ate n'ekyobutetonda n'akyo ky'anjawulo .
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn